ਔਕਸਫੋਰਡ ਯੂਨੀਵਰਸਿਟੀ ਪ੍ਰੈੱਸ

ਔਕਸਫ਼ੋਰਡ ਯੂਨੀਵਰਸਿਟੀ ਪ੍ਰੈਸ ( ਓਯੂਪੀ ) ਔਕਸਫੋਰਡ ਯੂਨੀਵਰਸਿਟੀ ਦਾ ਪ੍ਰਕਾਸ਼ਨ ਘਰ ਹੈ। ਇਹ ਦੁਨੀਆ ਦਾ ਸਭ ਤੋਂ ਵੱਡੀ ਯੂਨੀਵਰਸਿਟੀ ਪ੍ਰੈਸ ਹੈ। ਇਸਦੀ ਪਹਿਲੀ ਕਿਤਾਬ 1478 ਵਿੱਚ ਔਕਸਫ਼ੋਰਡ ਵਿੱਚ ਛਾਪੀ ਗਈ ਸੀ। ਪ੍ਰੈਸ ਨੂੰ ਅਧਿਕਾਰਤ ਤੌਰ 'ਤੇ 1586 ਵਿੱਚ ਰਸਮੀ ਹੁਕਮ ਰਾਹੀਂ ਕਿਤਾਬਾਂ ਛਾਪਣ ਦਾ ਕਾਨੂੰਨੀ ਅਧਿਕਾਰ ਦਿੱਤਾ ਗਿਆ ਸੀ। ਇਹ ਕੈਂਬਰਿਜ ਯੂਨੀਵਰਸਿਟੀ ਪ੍ਰੈਸ ਤੋਂ ਬਾਅਦ ਦੂਜੀ ਸਭ ਤੋਂ ਪੁਰਾਣੀ ਯੂਨੀਵਰਸਿਟੀ ਪ੍ਰੈਸ ਹੈ। ਕੈਂਬਰਿਜ ਯੂਨੀਵਰਸਿਟੀ ਪ੍ਰੈਸ ਦੀ ਸਥਾਪਨਾ 1534 ਵਿੱਚ ਹੋਈ ਸੀ। ਇਹ ਔਕਸਫ਼ੋਰਡ ਯੂਨੀਵਰਸਿਟੀ ਦਾ ਇੱਕ ਵਿਭਾਗ ਹੈ। ਇਹ ਔਕਸਫ਼ੋਰਡ ਯੂਨੀਵਰਸਿਟੀ ਦੇ ਵਾਈਸ-ਚਾਂਸਲਰ ਦੁਆਰਾ ਨਿਯੁਕਤ ਕੀਤੇ ਗਏ 15 ਵਿਦਵਾਨਾਂ ਦੇ ਸਮੂਹ—‘ਡੈਲੀਗੇਟਸ ਆਫ਼ ਦ ਪ੍ਰੈਸ’—ਦੁਆਰਾ ਪ੍ਰਸ਼ਾਸ਼ਿਤ ਕੀਤੀ ਜਾਂਦੀ ਹੈ। ”ਡੈਲੀਗੇਟਸ ਆਫ਼ ਦ ਪ੍ਰੈਸ ਦੀ ਅਗਵਾਈ ਡੈਲੀਗੇਟਸ ਦੇ ਸਕੱਤਰ ਦੁਆਰਾ ਕੀਤੀ ਜਾਂਦੀ ਹੈ, ਜੋ ਓਯੂਪੀ ਦੇ ਮੁੱਖ ਕਾਰਜਕਾਰੀ ਅਤੇ ਹੋਰ ਯੂਨੀਵਰਸਿਟੀ ਸੰਸਥਾਵਾਂ ਵਿੱਚ ਇਸਦੇ ਪ੍ਰਮੁੱਖ ਪ੍ਰਤੀਨਿਧੀ ਵਜੋਂ ਕੰਮ ਕਰਦਾ ਹੈ। ਓਯੂਪੀ ਦਾ 17ਵੀਂ ਸਦੀ ਤੋਂ ਇੱਕ ਸਮਾਨ ਸ਼ਾਸਨ ਢਾਂਚਾ ਰਿਹਾ ਹੈ। ਇਹ ਪ੍ਰੈਸ ਜੈਰੀਕੋ ਦੇ ਅੰਦਰੂਨੀ ਉਪਨਗਰ ਵਿੱਚ, ਸੋਮਰਵਿਲੇ ਕਾਲਜ ਦੇ ਸਾਹਮਣੇ, ਔਕਸਫੋਰਡ ਦੀ ਵਾਲਟਨ ਸਟਰੀਟ ਵਿੱਚ ਸਥਿਤ ਹੈ। ਪਿਛਲੇ 400 ਸਾਲਾਂ ਤੋਂ ਓਯੂਪੀ ਮੁੱਖ ਤੌਰ 'ਤੇ ਸਿੱਖਿਆ ਸ਼ਾਸਤਰ ਨਾਲ ਸਬੰਧਤ ਸਮੱਗਰੀ ਦੇ ਪ੍ਰਕਾਸ਼ਨ 'ਤੇ ਕੇਂਦ੍ਰਿਤ ਰਹੀ ਹੈ। ਇਹ ਅੱਜ ਵੀ ਇਸ ਪਰੰਪਰਾ ਨੂੰ ਜਾਰੀ ਰੱਖਦੀ ਹੋਈ ਅਕਾਦਮਿਕ ਰਸਾਲਿਆਂ, ਸ਼ਬਦਕੋਸ਼ਾਂ, ਅੰਗਰੇਜ਼ੀ ਭਾਸ਼ਾ ਦੇ ਸਰੋਤਾਂ, ਗ੍ਰੰਥ ਸੂਚੀਆਂ, ਇੰਡੋਲੋਜੀ, ਸੰਗੀਤ, ਕਲਾਸਿਕ, ਸਾਹਿਤ ਅਤੇ ਇਤਿਹਾਸ ਦੀਆਂ ਕਿਤਾਬਾਂ, ਨਾਲ ਹੀ ਬਾਈਬਲਾਂ ਅਤੇ ਐਟਲੇਸ ਦਾ ਪ੍ਰਕਾਸ਼ਨ ਕਰਦੀ ਹੈ। ਓਯੂਪੀ ਦੇ ਦੁਨੀਆ ਭਰ ਵਿੱਚ ਮੁੱਖ ਤੌਰ 'ਤੇ ਉਨ੍ਹਾਂ ਥਾਵਾਂ ਤੇ ਦਫ਼ਤਰ ਹਨ, ਜੋ ਕਦੇ ਬ੍ਰਿਟਿਸ਼ ਸਾਮਰਾਜ ਦਾ ਹਿੱਸਾ ਸਨ। ਇਤਿਹਾਸ